สังคมข่าวหุ้น
*กราฟดัชนีตลาดหลักทรัพย์ฯ เมื่อวานนี้ ทรงออกมาเป็นรถไฟเหาะตีลังกา หรือค่อนข้างสวิงมาก ๆ ดัชนีต่ำสุด 1,552.18 จุด และสูงสุด 1,564.05 จุด แต่ก็มาปิดบวกได้ 2.27 จุด มาที่ 1,558.83 จุด มูลค่าการซื้อขาย 83,642 ล้านบาท ส่วนแนวโน้มวันนี้น่าจะซึมตัว วอลุ่มหดหายบ้าง เพราะใกล้ช่วงหยุดยาวสงกรานต์ แต่ก็ต้องลุ้นว่าไม่หลุดแนวรับ 1,550 จุด หรือหากหลุด แนวรับถัดไปคือ 1,530 จุด
8 เม.ย. 2564

คาเฟอีน
*กราฟดัชนีตลาดหลักทรัพย์ฯ เมื่อวานนี้ ทรงออกมาเป็นรถไฟเหาะตีลังกา หรือค่อนข้างสวิงมาก ๆ ดัชนีต่ำสุด 1,552.18 จุด และสูงสุด 1,564.05 จุด แต่ก็มาปิดบวกได้ 2.27 จุด มาที่ 1,558.83 จุด มูลค่าการซื้อขาย 83,642 ล้านบาท ส่วนแนวโน้มวันนี้น่าจะซึมตัว วอลุ่มหดหายบ้าง เพราะใกล้ช่วงหยุดยาวสงกรานต์ แต่ก็ต้องลุ้นว่าไม่หลุดแนวรับ 1,550 จุด หรือหากหลุด แนวรับถัดไปคือ 1,530 จุด
*BEM กับ BTS ร่วงลงอีก หลังโควิด-19 รอบล่าสุดระบาดในเขตเมืองชั้นใน และข่าวว่าบริษัทหลายแห่งเริ่มกลับมาใช้นโยบายทำงานที่บ้านหรือ Work from Home กันอีกครั้ง และน่าจะส่งผลกระทบต่อยอดจำนวนผู้โดยสารที่กำลังฟื้นตัว กลับมาหดหายอีกครั้ง BTS ไม่น่าหลุด 9.00 บาท ส่วน BEM  ก็ไม่น่าหลุด 8.00 บาท หรือหากหลุด จะเป็นจังหวะดีในการทยอยสะสมเข้าพอร์ต
*STGT รอบ 3 สัปดาห์ที่ผ่านมา ราคาหุ้นปิดในแดนบวกมาเกือบทุกวัน (ลบ 2 วัน) หรือจากต่ำกว่า 40.00 บาท เมื่อ 18 มี.ค.ที่ผ่านมา ล่าสุดวานนี้ปิด 45.50 บาท รับโควิดรอบใหม่กลับมา และเตรียมขึ้น XD วันที่ 12 เม.ย.นี้จ่ายเงินปันผล 2.00 บาทต่อหุ้น ส่วนแนวโน้มวันนี้ ราคาอาจจะผันผวน หากเปิดกระโดด ให้รีบเล่นสั้น เพราะราคาอาจปิดลบ จากแรงขายทำกำไร เล่นหุ้นยุคนี้จะพบว่า จะขายทำกำไรก่อนวันขึ้น XD กันแล้ว ใครเข้ามาซื้อ ต้องทนติดดอยอยู่หลายวัน กว่าราคาจะดีดกลับ เว้นแต่ไปรอซื้อถัวเฉลี่ยวันขึ้น นั่นแหล่ะ
*IRPC หากราคายังยืนเหนือ 4.00 บาทได้อีกซัก 1 สัปดาห์ จะทำให้ 4.00 บาทนี้เป็นแนวรับที่แข็งแกร่งได้ ส่วนปัจจัยบวกที่เข้ามาหนุน เช่น ขาขึ้นของอุตสาหกรรมปิโตรเคมี และแรงซื้อเก็งกำไรจากเกณฑ์ฟรีโฟลตใหม่ของตลาดหลักทรัพย์ฯ ที่จะทำให้มาร์เก็ตแคปเพิ่มขึ้น และกองทุนที่ลงทุนในหุ้นเพื่ออ้างอิงผลตอบแทนตามดัชนีจะต้องเพิ่มน้ำหนักลงทุนใส่เงินเพิ่มเข้าไป สรุป รับสองเด้ง เฮง เฮง……
*TQM ของกลุ่มพรรณนิภา กลับมาทะยานอีกครั้งหลังจากราคาหุ้นอยู่บริเวณ 120 บาท + เล็กน้อย จากประเด็นข่าวเรื่องยอดขายประกันโควิด-19 กลับมาทะลุทะลวง ยอดต่อหรือซื้อประกันเพิ่มพุ่งอย่างมาก ยิ่งครั้งล่าสุดนี้ เกิดขึ้นกับคนรายได้ปานกลางถึงสูง จึงน่าจะมียอดเพิ่มกว่าที่ประมาณการไว้ บวกกับมีประกันการแพ้วัคซีนโควิดด้วย ซื้อแบบควบผลิตภัณฑ์กันได้เลย แนวต้านสำคัญ 130 บาท ส่วนแนวโน้มไตรมาสแรก กำไรน่าจะโตสองหลัก หรือ 18-25% ถือว่าสูงมาก
*SAWAD ของกลุ่มแก้วบุตตา ราคาลงมาพักฐานบริเวณ 81.00-82.00 บาท เป็นอีกหุ้นที่น่าทยอยสะสมเข้าพอร์ต เพราะจะขึ้น XD วันที่ 5 พ.ค.นี้ จ่ายเงินปันผล 1.80 บาทต่อหุ้น แนวรับไม่น่าต่ำกว่า 80.00 บาท ส่วนปัจจัยลบเรื่องโควิด เป็นผลกระทบช่วงสั้น แต่ระยะยาวแล้วถือว่าดี ได้ราคาบริเวณปัจจุบันถือว่าค่อนข้างคุ้ม เป้าหมายราคาของโบรกฯ ส่วนใหญ่ เกิน 90.00 บาท ไปจนถึง 101.00 บาท